बदमाशों ने घर की घंटी बजाई, दरवाजा खोलते ही शख्स को बाहर घसीटा और मार दी गोली  
दिल्ली के विकासपुरी की घटना
प्रॉपर्टी डीलर की गोली मारकर हत्या
मर्डर करके फरार हुए बदमाश
दिल्ली के विकासपुरी इलाके में एक प्रॉपर्टी डीलर की उसी के घर के बाहर गोली मारकर हत्या कर दी गयी. पहले बदमाशों ने मृतक अमित कोचर को उसी के घर से बाहर घसीट कर निकाला. उसे गाड़ी में बिठाया और घर के बाहर ही गोली मार दी. पुलिस के मुताबिक अमित अपनी पत्नी के साथ विकासपुरी में रहता था. अमित का पहले कई साल तक अपना बीपीओ था, लेकिन अब वो प्रॉपर्टी डीलिंग का काम करता था. वहीं अमित की पत्नी एक कॉल सेंटर में काम करती है. 
गुरुवार रात अमित करीब 11 बजे अपने 2 दोस्तों के साथ घर पर मौजूद थे. अमित और उसके दोस्तों ने ऑनलाइन खाना आर्डर किया, थोड़ी देर बाद अमित के घर की घंटी बजी. अमित को लगा कि खाने वाले डिलीवरी बॉय आया है. जैसे ही अमित में दरवाजा खोला, कुछ बदमाश अमित को घसीटकर घर से बाहर खड़ी गाड़ी में बैठा देते है और फिर उसे गोली मार देते हैं. गोली की आवाज़ सुनकर अमित के दोनों दोस्त जब घर से बाहर निकले तो बदमाश अमित के दोस्तो पर बंदूक तानते हुए फरार हो गए. अमित की मौके पर ही मौत हो गयी.
अमित के परिवारवालों का कहना है कि अमित की किसी से कोई रंजिश नही थी. पुलिस इलाके में लगे सीसीटीवी कैमरों की फुटेज खंगाल रही है. हमलावर कितने थे और किस बात पर अमित को गोली मारी गयी इसकी जांच जारी है.